CELEX: 31991D0378
Language: el
Date: 1991-07-01 00:00:00
Title: Απόφαση της Επιτροπής της 1ης Ιουλίου 1991 για την αναγνώριση της Πορτογαλίας ως κράτους μέλους επίσημα απαλλαγμένου από την πανώλη των χοίρων στο πλαίσιο του προγράμματος εξάλειψης της ασθένειας αυτής, και για την πέμπτη τροποποίηση της απόφασης 81/400/ΕΟΚ περί καθορισμού του καθεστώτος των κρατών μελών όσον αφορά την κλασική πανώλη των χοίρων με στόχο την εξάλειψή της

Avis juridique important

|

31991D0378

91/378/ΕΟΚ: Απόφαση της Επιτροπής της 1ης Ιουλίου 1991 για την αναγνώριση της Πορτογαλίας ως κράτους μέλους επίσημα απαλλαγμένου από την πανώλη των χοίρων στο πλαίσιο του προγράμματος εξάλειψης της ασθένειας αυτής, και για την πέμπτη τροποποίηση της απόφασης 81/400/ΕΟΚ περί καθορισμού του καθεστώτος των κρατών μελών όσον αφορά την κλασική πανώλη των χοίρων με στόχο την εξάλειψή της  

Επίσημη Εφημερίδα αριθ. L 203 της 26/07/1991 σ. 0113 - 0113 Φινλανδική ειδική έκδοση: Κεφάλαιο 3 τόμος 38 σ. 0080  Σουηδική ειδική έκδοση: Κεφάλαιο 3 τόμος 38 σ. 0080 

ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Ιουλίου 1991  για την αναγνώριση της Πορτογαλίας ως κράτους μέλους επίσημα απαλλαγμένου από την πανώλη των χοίρων στο πλαίσιο του προγράμματος εξάλειψης της ασθένειας αυτής, και για την πέμπτη τροποποίηση της  απόφασης 81/400/ΕΟΚ περί καθορισμού του καθεστώτος των κρατών μελών όσον αφορά την κλασική πανώλη των χοίρων με στόχο την εξάλειψή της  (91/378/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την  απόφαση 87/487/ΕΟΚ (2), και ιδίως το άρθρο 2 παράγραφος 2, το άρθρο 3 παράγραφος 2 και το άρθρο 7 παράγραφος 1,  Εκτιμώντας:  ότι με την απόφαση 87/478/ΕΟΚ (3) η Επιτροπή ενέκρινε το πρόγραμμα ταχείας εξαλείψεως της κλασικής πανώλης των χοίρων, το οποίο υπέβαλε η Πορτογαλία-  ότι η Πορτογαλία πληροί αυτήν τη στιγμή τα κριτήρια που ορίζει το άρθρο 7 παράγραφοι 1 και 2 σημείο 2 της οδηγίας 80/1095/ΕΟΚ για να αναγνωριστεί ως κράτος μέλος επίσημα απαλλαγμένο από την πανώλη των χοίρων στο πλαίσιο του προγράμματος για την εξάλειψή  της- ότι, πράγματι, δεν έχει διαπιστωθεί κρούσμα και ο εμβολιασμός κατά της πανώλης των χοίρων έχει σταματήσει περισσότερο από δώδεκα μήνες στο έδαφος της Πορτογαλίας και δεν υπάρχουν χοίροι στις γεωργικές εκμεταλλεύσεις της Πορτογαλίας που να έχουν  εμβολιασθεί κατά της πανώλης των χοίρων τους τελευταίους δώδεκα μήνες-  ότι, εάν ληφθεί υπόψη αυτή η νέα κατάσταση, είναι απαραίτητο να τροποποιηθεί η απόφαση 81/400/ΕΟΚ της Επιτροπής της 15ης Μαΐου 1981 περί καθορισμού του καθεστώτος των κρατών μελών όσον αφορά την κλασική πανώλη των χοίρων για την εξάλειψή της (4), όπως  τροποποιήθηκε τελευταία από την απόφαση 90/251/ΕΟΚ (5)-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Πορτογαλία αναγνωρίζεται ως κράτος μέλος επίσημα απαλλαγμένο από την πανώλη των χοίρων, στο πλαίσιο της εξάλειψης της ασθένειας.  Άρθρο 2  Το άρθρο 1 της απόφασης 81/400/ΕΟΚ τροποποιείται ως εξής:  1. Στην πρώτη παράγραφο προστίθεται "Πορτογαλία" μετά την "Ολλανδία".  2. Στη δεύτερη παράγραφο απαλείφεται η "Πορτογαλία".  Άρθρο 3  Η παρούσα απόφαση απευθύνεται στα κράτη μέλη. Βρυξέλλες, 1 Ιουλίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 325 της 1. 12. 1980, σ. 1. (2) ΕΕ αριθ. L 280 της 3. 10. 1987, σ. 24. (3) ΕΕ αριθ. L 273 της 26. 9. 1987, σ. 41. (4) ΕΕ αριθ. L 152 της 11. 6. 1981, σ. 37. (5) ΕΕ αριθ. L 143 της 6. 6. 1990, σ. 10.